957-2022

|  |  |
| --- | --- |
| **11.06.**  **subota** | Okupljanje grupe u zračnoj luci Split u 7,00 sati. Prijava na let za Kopenhagen u 9,10 sati. Dolazak u zračnu luku u Kopenhagen u 11,25 sati. Transfer do hotela. Pohrana prtljage i odlazak u pješački razgled grada sa voditeljem putovanja: *Radhuspladsen* – Gradska vijećnica, *Palača Christiansborg* – sjedište danskog parlamenta i vrhovnog suda, luka *Nyhavn* u kojoj dominiraju šarene građevine iz 17.st. prepune kafića i restorana*,* gdje je živio i Hans Christian Andersen, slavni danski pisac bajki, *Palače Amalienborg –* zimske rezidencije danske kraljevske obitelji. Nastavak razgleda do *Kastellet-a,* najbolje očuvanog otoka - utvrde u sjevernoj Europi, a danas javnog parka ispred kojeg se na morskoj hridi nalazi statua *Male sirene –* simbola grada – kip nadahnut istoimenom bajkom H.C.Andersena. Šetnja do velebnog dvorca *Rosenborg,* nekadašnje ljetne rezidencije kraljeva, a danas muzeja u kojem se čuvaju krunski dragulji. Slobodno vrijeme za odmor i kupovinu. Povratak u hotel. Noćenje. |
| **12.06.**  **nedjelja** | Doručak. Po želji grupe odlazak vlakom na izlet do Helsingøra u kojem se nalazi jedan od najpoznatijih svjetskih dvoraca *Kronborg* koji se nalazi pod zaštitom UNESCO-a. W.Sheakspeare je radnju svoje najpoznatije tragedije *Hamlet* smjestio upravo u ovaj dvorac, sagrađen u 15.st. Od 1937. god. u dvorištu dvorca se izvodi “Hamlet” svake godine. Slobodno vrijeme za odmor i osobne programe. U dogovoreno vrijeme povratak vlakom u Kopenhagen. Slobodno vrijeme za individualni posjet zabavnom parku Tivoli. Povratak u hotel. Noćenje. |
| **13.06.**  **ponedjeljak** | Doručak. Po želji grupe odlazak na izlet vlakom u *Kraljevinu Švedsku* do Malmö-a preko najdužeg kombiniranog most-tunela, Øresundskog mosta. Šetnja i razgled grada koji je sve do 17.st. bio dio Danske: toranj *Turning* *Torso*, spektakularni vijugasti neboder arhitekta Santiaga Calatrave, luteranska crkva sv. Petra iz 14. st. u stilu nordijske gotike, glavni trg Storetorget s gradskom vijećnicom Radhus,... Dolazak do *Lilla torg – Malog trga*, živopisnog dijela grada s mnogobrojnim restoranima i kafićima. Slobodno vrijeme za odmor. U dogovoreno vrijeme povratak vlakom u Kopenhagen. Po povratku slobodno vrijeme za osobne programe i kupovinu. Povratak u hotel. Noćenje. |
| **14.06.**  **utorak** | Doručak. Odjava iz hotela i pohrana prtljage. Slobodno vrijeme za osobne programe, šetnju prekrasnim parkovima, kupovinu u najpoznatijoj shopping ulici Strøget ili individualne posjete brojnim muzejima i galerijama: *Nacionalni muzej*, *Nacionalna galerija*, *Carlsbergova Gliptoteka* u kojoj se uz umjetnička djela i arheološke predmete iz Drevnog Egipta te Drevne Grčke i Rima, nalaze i vrhunska djela francuske umjetnosti iz 19.st. i 20.st (Degas, Rodin, Gauguin, Manet). U dogovoreno vrijeme povratak do hotela, preuzimanje prtljage i transfer do zračne luke. Prijava na let za Split u 18,50 sati. Dolazak u splitsku zračnu luku u 21,05 sati. |

**CIJENA ARNŽMANA:**

**3.290,00 kuna**

(kalkulacija rađena na bazi min.15 putnika)

Obavezna nadoplata za zrakoplovnu kartu: **2.390,00 kuna** (iznos promjenjiv - ovisno o cijeni zrak. karte)

Uplata rezervacije: 1.300,00 kuna

**Program uključuje**: prijevoz zrakoplovom na relaciji Split – Kopenhagen – Split, zrakoplovne pristojbe, ručnu prtljagu (30x20x38cm) i kabinsku prtljagu (55x23x40 cm) - ukupne maksimalne težine do 10 kg, transfere od zračne luke u Kopenhagenu do hotela i natrag, smještaj u hotelu 3\* u Kopenhagenu na bazi tri noćenja sa doručkom, razglede prema programu putovanja, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, voditelja putovanja i organizaciju putovanja

**Program ne uključuje**: izlet vlakom u Malmo u pratnji voditelja putovanja - 40 €, izlet vlakom u Helsingør u pratnji voditelja putovanja - 40 € ( cijene su informativne, prijava u Agenciji, plaćanje na licu mjesta, min. 10 prijavljenih putnika), ulaznice za muzeje i kulturno-povijesne spomenike, karte javnog gradskog prijevoza, troškove koji nisu predviđeni programom, troškove osobne prirode

**Preporuka:** uplata police od rizika otkaza putovanja: 185,00 kuna